

***S L U Ž B E N I G L A S N I K***

***O P Ć I N E H R V A C E***

***GODINA XXIX 1. ožujka 2024. g. Broj: 4.***

***OPĆINSKO VIJEĆE***

***-------------------------------------------------------------------------------------------------***

1. *Odluka o ustroju Jedinstvenog upravnog odjela Općine Hrvace*
2. *Odluka o koeficijentima za obračun plaća službenika i namještenika Jedinstvenog upravnog odjela Općine Hrvace*
3. *Odluka o izmjeni i dopuni Odluke o načinu pružanja javne usluge sakupljanja komunalnog otpada na području Općine Hrvace*
4. *Odluka o načinu ostvarivanja prednosti pri upisu djece u Dječji vrtić Sretno dijete u Hrvacama*
5. *Zaključak o prijedlogu imenovanja mrtvozornika za područje Općine Hrvace*
6. *Odluka o ukidanju statusa javnog dobra puta- nerazvrstane ceste za dio č.z. 4844/2 k.o.Hrvace, površine 94 m2*
7. *Izmjena i dopuna Odluke o prihvaćanju ponude tvrtke PUREX d.o.o. za kupnju zemljišta u gospodarskoj zoni „Vukove stine“*
8. *Odluka o ispravku tehničkih grešaka u tekstualnom dijelu Odluke o donošenju Izmjena i dopuna Urbanističkog plana uređenja gospodarske zone „Vukove stine“ u Hrvacama*

Na temelju članka 35. točka 4. Zakona o lokalnoj i područnoj (regionalnoj) samoupravi („Narodne novine br. 33/01, 60/01, 129/05, 109/07,125/08, 36/09, 150/11, 144/12, 19/13, 137/15,123/17, 98/19 i 144/20) i članka 31. Statuta Općine Hrvace („Službeni glasnik Općine Hrvace“ broj 1/18 i 9/20), Općinsko vijeće Općine Hrvace na 17. sjednici održanoj dana 23. veljače 2024. g. donijelo je

**O D L U K U**

**o ustroju Jedinstvenog upravnog odjela**

**Općine Hrvace**

1. **Opće odredbe**

Članak 1.

Ovom Odlukom određuje se djelokrug Jedinstvenog upravnog odjela Općine Hrvace, te se određuje njegovo ustrojstvo.

1. **Djelokrug Jedinstvenog upravnog odjela**

Članak 2.

Jedinstveni upravni odjel obavlja poslove iz samoupravnog djelokruga Općine kao jedinice lokalne samouprave, sukladno zakonima i drugim propisima i to osobito:

* Poslove iz oblasti društvenih djelatnosti; kulture, tehničke kulture i sporta, brige za djecu predškolske dobi, obrazovanja i odgoja, socijalne skrbi, zdravstva i udruga građana
* Poslove iz oblasti komunalnog gospodarstva; izrada programa održavanja objekata i uređaja komunalne infrastrukture, upravni postupci u oblasti komunalnog gospodarstva, provedba komunalnog reda, izgradnje i održavanja komunalne infrastrukture i drugih objekata kojih je investitor Općina, pripreme zemljišta za izgradnju, obavljanje komunalne djelatnosti uređenja i održavanja groblja i javnih površina
* Poslove iz oblasti prostornog uređenja i zaštite okoliša; izrada Izvješća o stanju u prostoru, izrada Programa za unapređenje stanja u prostoru, poslovi na donošenju prostornog plana uređenja općine i provedba javne rasprave, predlaganje programa zaštite okoliša u slučajevima onečišćenja okoliša lokalnih razmjera
* Poslove gospodarenja nekretninama u vlasništvu Općine; prodaja nekretnina, uspostavljanje služnosti, najam stanova i zakup poslovnih prostora
* Poslove vođenja financijskog i materijalnog poslovanja Općine; izrade i izvršavanja proračuna i godišnjeg obračuna proračuna Općine, razreza i naplate prihoda koji pripadaju Općini kao jedinici lokalne samouprave, obavljanje računovodstvenih poslova, vođenje knjigovodstvenih evidencija imovine Općine, vođenje poslova osiguranja imovine Općine, poticanje poduzetničkih aktivnosti putem posebnih programa od interesa za Općinu
* Poslovi protupožarne i civilne zaštite
* Poslove opće uprave; opće i kadrovske poslove, obavljanje poslova i evidencija iz oblasti rada i radnih odnosa, osiguranje tehničkih uvjeta za rad Jedinstvenog upravnog odjela (održavanje, zagrijavanje i čišćenje prostorija, nabava opreme i investicijsko održavanje, poslovi ekonomata), poslovi prijamne kancelarije, arhiviranje i otpreme pošte, poslovi nabave roba i usluga
* Poslovi unapređenja mjesne samouprave

1. **Način rada i upravljanja**

Članak 3.

Unutarnji ustroj, način rada i upravljanja Jedinstvenim upravnim odjelom utvrđuje se Pravilnikom o unutrašnjem ustroju kojega donosi Općinski načelnik.

Članak 4.

Radom Jedinstvenog upravnog odjela Općine Hrvace, rukovodi pročelnik odjela.

Pročelnika Jedinstvenog upravnog odjela imenuje Općinski načelnik Općine Hrvace na osnovi provedenog natječaja.

Članak 5.

Jedinstveni upravni odjel u svom djelokrugu izrađuje nacrte propisa i drugih općih akata, analize, izvješća i druge radne materijale za Općinsko vijeće i Općinskog načelnika, te njihova radna tijela.

Jedinstveni upravni odjel u svom djelokrugu nadzire izvršenje općih akata Općinskog vijeća i Općinskog načelnika, predlaže mjere i radnje za provedbu istih, te za poboljšanje stanja u pojedinim oblastima samoupravnog djelokruga i obavlja druge poslove koje su istome slijedom zakonskih propisa stavljeni u djelokrug rada.

**IV. Odgovornost Jedinstvenog upravnog odjela**

Članak 6.

Jedinstveni upravni odjel samostalan je u obavljanju poslova iz svojeg djelokruga i za svoj rad je odgovoran Općinskom načelniku za zakonito i pravovremeno obavljanje tih poslova.

Općinski načelnik usmjerava i nadzire rad Jedinstvenog upravnog odjela u njegovom samoupravnom djelokrugu.

**V. Sredstva za rad**

Članak 7.

Sredstva za rad Jedinstvenog upravnog odjela osiguravaju se u proračunu Općine Hrvace, na osnovi složenosti programa rada za tekuću godinu i opsega poslova i zadataka.

**VI. Prijelazne i završne odredbe**

Članak 8.

Danom stupanja na snagu ove Odluke prestaje važiti Odluka o ustroju Jedinstvenog upravnog odjela KLASA: 021-01/09-01/23, URBROJ: 2175/03-01-09-1 od 10. studenog 2009. g. („Službeni glasnik Općine Hrvace“ broj 6/09).

Članak 9.

Ova Odluka stupa na snagu osmog dana od dana objave u Službenom glasniku Općine Hrvace.

KLASA: 024-01/24-04/1

URBROJ: 2181-25-01-24-1

Hrvace, 23. veljače 2024. g.

PREDSJEDNIK OPĆINSKOG VIJEĆA

Ante Prolić, dr.med. v.r.

Na temelju članka 10. stavka 1. Zakona o plaćama u lokalnoj i područnoj (regionalnoj) samoupravi („Narodne novine“ br. 28/10, 10/23) i članka 31. Statuta Općine Hrvace („Službeni glasnik Općine Hrvace“ br. 1/18 i 9/20) Općinsko vijeće Općine Hrvace na prijedlog Općinskog načelnika na 17. sjednici održanoj 23. veljače 2024. god. donosi:

**O D L U K U o koeficijentima za obračun plaća službenika i namještenika Jedinstvenog upravnog odjela**

**Općine Hrvace**

Članak 1.

Ovom Odlukom određuju se koeficijenti za obračun plaća službenika i namještenika Jedinstvenog upravnog odjela Općine Hrvace.

Članak 2.

Izrazi koji se koriste u ovoj Odluci za osobe u muškom rodu, upotrijebljeni su neutralno i odnose se na muške i ženske osobe.

Članak 3.

Koeficijenti iz članka 1. ove Odluke iznose:

|  |  |
| --- | --- |
| **NAZIV RADNOG MJESTA** | **KOEFICIJENT** |
| Pročelnik Jedinstvenog upravnog odjela | 2.18 |
| Viši stručni suradnik za društvene djelatnosti, komunalno gospodarstvo i zaštitu okoliša | 1.96 |
| Viši stručni suradnik za pravne poslove | 1.96 |
| Stručni suradnik za proračun | 1.95 |
| Viši referent | 1.62 |
| Referent- administrativni tajnik | 1.54 |
| Referent- komunalni redar | 1.21 |

Članak 4.

Koeficijenti za radna mjesta za obavljanje poslova upravljanja europskim projektima (rad na određeno vrijeme 36 mjeseci ili do završetka projekta) iznose:

|  |  |
| --- | --- |
| **NAZIV RADNOG MJESTA – privremena sistematizacija** | **KOEFICIJENT** |
| Viši stručni suradnik -Voditelj projekta – Zaželi program zapošljavanje žena Općina Hrvace | 2.01 |
| Viši referent - Administrator projekta –Zaželi program zapošljavanje žena Općina Hrvace | 1.62 |

Članak 5.

Stupanjem na snagu ove Odluke prestaje važiti Odlukao koeficijentima za obračun plaća službenika i namještenika Jedinstvenog upravnog odjela Općine Hrvace, KLASA: 021-01/21-01/16, URBROJ:2175/03-01-21-1, od 6. rujna 2021. god. („Službeni glasnik Općine Hrvace“ br. 6/21).

Članak 6.

Ova Odluka stupa na snagu osmog dana od dana objave u Službenom glasniku Općine Hrvace.

KLASA: 024-01/24-04/2

URBROJ: 2181-25-01-24-1

Hrvace, 23. veljače 2024. god.

Predsjednik Općinskog vijeća

Ante Prolić dr. med. v.r.

---------------------------------------------------------------------------------------------------------------------------

Na temelju članka 66. Zakona o gospodarenju otpadom (,,Narodne novine" br. 84/21) i članka 31. Statuta Općine Hrvace ("Službeni glasnik Općine Hrvace“ 1/18 i 9/20 ), Općinsko vijeće Općine Hrvace na svojoj 17. sjednici održanoj 23. veljače 2024. godine donosi

ODLUKU

o izmjeni i dopuni Odluke o načinu pružanja javne usluge sakupljanja komunalnog otpada na

području Općine Hrvace

I.

U Odluci o načinu pružanja javne usluge sakupljanja komunalnog otpada na području Općine Hrvace

( KLASA: 024-01/22-04/1, URBROJ: 2181-25-01-22-1 od 4. veljače 2022. g. ) članak 31. stavak 3. podstavak 2. mijenja se i glasi:

„jedinstvena cijena obvezne minimalne javne usluge za korisnika usluge razvrstanog u kategoriju korisnika koji nije kućanstvo i ona iznosi 13,27 Eura. U cijenu nije uključen PDV.“

II.

Ova Odluka stupa na snagu osmog dana od dana objave u „Službenom glasniku Općine Hrvace“.

KLASA: 024-01/22-04/1

URBROJ: 2181-25-01-24-2

Hrvace, 23. veljače 2024. g.

PREDSJEDNIK OPĆINSKOG VIJEĆA

Ante Prolić, dr. med. v.r.

--------------------------------------------------------------------------------------------------------------------------------------

Temeljem članka 20. stavka 5. Zakona o predškolskom odgoju i obrazovanju (Narodne novine broj 10/97, 107/07, 94/13, 98/19, 57/22 i 101/23) i članka 31. Statuta Općine Hrvace (Službeni glasnik Općine Hrvace br. 1/18 i 9/20) Općinsko vijeće Općine Hrvace na 17. sjednici, održanoj dana 23. veljače 2024. godine donosi

**O D L U K U**

**o načinu ostvarivanja prednosti pri upisu djece u Dječji vrtić Sretno dijete u Hrvacama**

**Članak 1.**

Ovom Odlukom utvrđuje se način ostvarivanja prednosti pri upisu djece u Dječji vrtić Sretno dijete (u daljnjem tekstu: Vrtić) čiji je osnivač Općina Hrvace.

Odredbe ove Odluke odnose se na upise u Vrtić koji se nalazi na adresi Hrvace 309 a; 21233 Hrvace.

**Članak 2.**

Redoviti jaslični program namjenjen je djeci koja su do 31.kolovoza tekuće godine navršila jednu (1) godinu života.

Redoviti vrtićki program namijenjen je djeci koja su do 31.kolovoza tekuće godine navršila tri (3) godine života.

**Članak 3.**

Pravo na upis u programe Vrtića ima dijete koje zajedno sa roditeljima ima prebivalište na području Općine Hrvace.

Ukoliko ima slobodnih mjesta u programe Vrtića mogu se upisati i djeca s prebivalištem na području drugih gradova i općina uz plaćanje pune ekonomske cijene.

**Članak 4.**

Prednost pri upisu u Vrtić za iduću pedagošku godinu imaju djeca koja do 1. travnja tekuće godine navrše četiri godine života.

Nakon upisa djece iz stavka 1. ovog članka upis djece se ostvaruje prema sljedećim prednostima:

1. Djeca roditelja invalida Domovinskog rata
2. Djeca iz obitelji s troje ili više malodobne djece
3. Djeca oba zaposlena roditelja
4. Djeca s teškoćama u razvoju i kroničnim bolestima
5. Djeca samohranih roditelja
6. Djeca iz jednoroditeljskih obitelji
7. Djeca osoba s invaliditetom upisani u Registar osoba s invaliditetom
8. Djeca iz udomiteljskih obitelji
9. Djeca koja imaju prebivališta ili boravište na području dječjeg vrtića (podcentra)
10. Djeca roditelja koji primaju doplatak za djecu ili djeca roditelja korisnika zajamčene minimalne naknade.

Roditelji koji su redoviti studenti i koji prilože potvrdu visokoškolske ustanove o statusu redovnog studenta, izjednačeni su u pravima po ovoj Odluci sa zaposlenim roditeljima.

**Članak 5.**

Redoslijed prednosti iz prethodnog članka razrađuje se metodom bodovanja, a prvenstvo pri upisu u okviru utvrđenog broja slobodnih mjesta ostvaruje dijete s većim zbrojem bodova na listi prvenstva.

Ukoliko dvoje ili više djece ostvari jednak broj bodova redoslijed na listi prvenstva utvrđuje se po kriteriju:

a) djeca s oba zaposlena roditelja/djeca zaposlenog samohranog roditelja

b) djeca koja su prethodne godine bila na listi čekanja

c) datum rođenja-od starijeg prema mlađem

d) ako se i na ovaj način ne može utvrditi prednost, djeca se svrstavaju po abecednom redu po prezimenu (od slova A do Ž)

**Članak 6.**

Na prijedlog Centra za socijalnu skrb Povjerenstvo za upis može donijeti odluku o upisu djeteta bez prethodno provedenog postupka upisa ukoliko se radi o prijekoj zdravstvenoj i socijalnoj potrebi djeteta ili obitelji u kojoj dijete živi te ako u Dječjem vrtiću postoji slobodno mjesto koje odgovara dobi djeteta.

**Članak 7.**

Postupak upisa djece u Vrtić, mjerila upisa i druga pitanja u svezi s upisom djece u Vrtić uključujući i razradu bodovanja iz članka 5. ove Odluke uredit će se aktom koji će donijeti Upravno vijeće Vrtića uz prethodnu suglasnost Načelnika u roku od 30 dana od stupanja na snagu ove Odluke.

**Članak 8.**

Ova Odluka stupa na snagu osmog dana od dana objave u Službenom glasniku Općine Hrvace.

KLASA: 024-01/24-04/3

URBROJ: 2181-25-01-24-1

Hrvace, 23. veljače 2024. g.

PREDSJEDNIK OPĆINSKOG VIJEĆA

Ante Prolić, dr. med. v.r.

--------------------------------------------------------------------------------------------------------------------------------

Na temelju članka 11. stavak 2. podstavak 4. i članka 230. Zakona o zdravstvenoj zaštiti („Narodne novine“ broj 100/18, 125/19, 147/20, 119/22, 156/22 i 33/23), članka 4. Pravilnika o načinu pregleda umrlih te utvrđivanja vremena i uzroka smrti („Narodne novine“ broj 46/11, 06/13 i 63/14) te članka 31. Statuta Općine Hrvace („Službeni glasnik Općine Hrvace“ broj 1/18 i 9/20), Općinsko vijeće Općine Hrvace na 17. sjednici održanoj 23. veljače 2024. godine, donosi

**ZAKLJUČAK**

**o prijedlogu za imenovanje mrtvozornika za područje Općine Hrvace**

Članak 1.

Predlaže se Županijskoj skupštini Splitsko-dalmatinske županije da imenuje za poslove utvrđivanja nastupa smrti, vremena i uzroka smrti osoba umrlih izvan zdravstvene ustanove za područje Općine Hrvace sljedeću doktoricu medicine:

* JELENU ĆURKOVIĆ

Članak 2.

Ovaj Zaključak dostavlja se Županijskoj skupštini Splitsko-dalmatinske županije na daljnje postupanje.

Članak 3.

Ovaj Zaključak stupa na snagu dan nakon objave u „Službenom glasniku Općine Hrvace“, a danom stupanja na snagu ovog Zaključka stavlja se izvan snage Zaključak o prijedlogu za imenovanje mrtvozornika, KLASA: 021-01/12-01/18, URBROJ: 2175/03-01-12-1 od 8. studenog 2012.god.

OPĆINA HRVACE

OPĆINSKO VIJEĆE

KLASA: 024-01/24-04/6

URBROJ: 2181-25-01-24-1

Hrvace, 23. veljače 2024. godine

PREDSJEDNIK OPĆINSKOG VIJEĆA

Ante Prolić, dr.med. v.r.

-----------------------------------------------------------------------------------------------------------------

Temeljem članka 35. stavka 2. Zakona o vlasništvu i drugim stvarnim pravima (NN 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 31. Statuta Općine Hrvace („Službeni glasnik Općine Hrvace“ br. 1/18 i 9/20) Općinsko vijeće Općine Hrvace na 17. sjednici održanoj dana 23. veljače 2024. g. donijelo je

**O D L U K U o ukidanju statusa javnog dobra puta - nerazvrstane ceste za dio č.z. 4844/2 k.o. Hrvace, površine 94 m2**

Članak 1.

Ukida se status javnog dobra- put na :

- č.z. 4844/2 k.o. Hrvace, površine 94 m2, a sve kako je prikazano na skici izmjere sačinjenoj od strane KOTANGENS j.d.o.o. Podstrana - Grljevac, Stepinčeva 25, od svibnja 2020. godine.

Članak 2.

Status javnog dobra put ukida se jer predmetna nekretnina u naravi ne predstavlja put.

Članak 3.

Sastavni dio ove odluke je skica izmjere sačinjena od strane strane KOTANGENS j.d.o.o. Podstrana - Grljevac, Stepinčeva 25, od svibnja 2020. godine.

Članak 4.

Na temelju ove Odluke, zemljišno-knjižni odjel Općinskog suda u Sinju provesti će brisanje statusa javnog dobra nekretnine iz članka 1. Ove Odluke.

Članak 5.

Ova Odluka stupa na snagu osmog dana od dana objave u Službenom glasniku Općine Hrvace.

OPĆINSKO VIJEĆE

OPĆINE HRVACE

KLASA: 024-01/24-04/4

URBROJ: 2181-25-01-24-1

Hrvace, 23. veljače 2024. g.

PREDSJEDNIK OPĆINSKOG VIJEĆA

Ante Prolić, dr.med. v.r

--------------------------------------------------------------------------------------------------------------------------------------

Na temelju članka 33. Statuta općine Hrvace („Službeni glasnik Općine Hrvace“ br. 1/18 i 9/20) te prijedloga Općinskog načelnika Općine Hrvace KLASA: 024-03/24-02/2, URBROJ: 2181-25-02-24-1 od 15. veljače 2024. god. Općinsko vijeće Općine Hrvace na 17. sjednici održanoj 23. veljače 2024. god. donijelo je

**I Z M J E N U I D O P U N U O D L U K E**

**o prihvaćanju ponude tvrtke PUREX d.o.o. za kupnju zemljišta**

**u gospodarskoj zoni „Vukove stine**“

I

Mijenja se članak 1.Odluke Općinskog vijeća,KLASA: 940-01/24-01/1, URBROJ: 2181-25-02-24-4 od 20. 02. 2024.god., te se uz predmetne čestice 2808/5 k.o. Satrić, č.z. 2927 k.o. Hrvace i č.z. 2928/34 k.o. Hrvace, dodaje č.z. 2820/5 k.o. Satrić u površini od 614 m2, a koja predstavlja dio ukupne vlasničke i građevinske čestice koja je predmet javnog natječaja.

II

Ovlašćuje se i zadužuje Općinski načelnik da sa kupcem PUREX d.o.o. Hrvace sklopi Aneks ugovora o kupoprodaji građevinskog zemljišta, te da se uvrsti čestica iz članka I. po ponudbeno-prihvaćenoj cijeni od 3,05 Eura/m2.

III

Ova Odluka stupa na snagu osmog dana od dana objave u Službenom glasniku Općine Hrvace.

OPĆINSKO VIJEĆE

OPĆINE HRVACE

KLASA: 940-01/24-01/1

URBROJ: 2181-25-02-24-7

Hrvace, 23.02.2024.g.

Dostaviti:

1. PUREX d.o.o., Hrvace 556, 21233 HRVACE
2. Računovodstvo, ovdje
3. Prismohrana, ovdje

PREDSJEDNIK OPĆINSKOG VIJEĆA

Ante Prolić, dr.med. v.r.

--------------------------------------------------------------------------------------------------------------------------------------

Na temelju članka 109. Zakona o prostornom uređenju (NN broj 153/13, 65/17, 114/18, 39/19, 98/19 i 67/23.) i članka 31. Statuta Općine Hrvace (Službeni glasnik Općine Hrvace, broj 1/18), Općinsko vijeće Općine Hrvace, na svojoj 17. sjednici održanoj 23. veljače 2024. godine, donijelo je sljedeću:

#### ODLUKU

#### o ispravku tehničkih grešaka

#### u tekstualnom dijelu Odluke o donošenju Izmjena i dopuna Urbanističkog plana uređenja gospodarske zone "Vukove stine" u Hrvacama (Službeni glasnik Općine Hrvace 4/06)

**Članak 1.**

#### Odlukom se ispravljaju greške u tekstualnom dijelu Odluke o donošenju Izmjena i dopuna Urbanističkog plana uređenja gospodarske zone "Vukove stine " u Hrvacama (Službeni glasnik Općine Hrvace 4/06).

**Članak 2.**

U članku 11. stavak 11. riječi "6.0 metara", zamjenjuju se riječima "3.0 metara".

**Članak 3.**

Ova Odluka stupa na snagu osmog dana od objave u „Službenom glasniku Općine Hrvace".

OPĆINA HRVACE

OPĆINSKO VIJEĆE

Klasa: 024-01/24-04/5

Urbroj: 2181-25-01-24-1

Hrvace, 23. veljače 2024. g.

PREDSJEDNIK OPĆINSKOG VIJEĆA

Ante Prolić, dr.med. v.r.

---------------------------------------------------------------------------------------------------------------------------